Aarhuus Stifts-Tidende, 1841-04-05
Det er, som vi troe, en temmelig almindelig Erfaring, at den störste Deel af de Disciple, der optages i de lærde Skoler, lade meget tilbage at ønske med Hensyn til deres Modtagelighed for Underviisningen, i det der altfor ofte aabenbarer sig hos dem en Træghed i Aanden og en Ulyst til at lære, som hos Nogle kun med megen Vanskelighed og efter lang Tids Forløb kan bekæmpes, hos Andre derimod vedvarer gjennem hele deres Skolegang, uden at det behøver at mangle dem paa Flid. Eftersom nu denne Umodenhed for en stor Deel maa have sin Grund i den tidligere Underviisning, der ikke har været beregnet paa en fornuftig Aandsudvikling, men blot paa at meddele en vis Masse Kundskaber, synes det, at en forberedende Skole, der saavel i Underviisningsgjenstandenes Valg, som i Maaden at undervise paa, tog et omhyggeligt Hensyn til den barnlige Alders Tarv, i høi Grad maatte befordre begge de videnskabelige Skolers Virksomhed. Denne Betragtning har ledet os til, at indsende til den höikongelige Direktion for Universitetet og de lærde Skoler en Plan til en Forberedelsesskole for Kathedral- og Real-Skolen her i Byen, med Begjering om Tilladelse til at oprette en saadan Skole. Dhrr. Rektorer Blache og Nielsen, anbefalede Forslaget og den höikongelige Direktion meddeelte sit Samtykke dertil med den Bemærkning, at den fandt Planen meget hensigtsmæssig. Den Plan, som vi have lagt for Skolen, er fölgende: 1. Den Alder, som skulde udfordres til Optagelse, vilde passende kunne ansættes til det sjette Aar, thi saaledes kunde Underviisningen i Skolen komme til at slutte sig umiddelbart til Underviisningen i Familien, og ingen utidig mekanisk Udenadlæren træde forstyrrende imellem, idet man kunde forudsætte, at Barnet i den Alder kun havde bragt det til at læse nogenlunde flydende indenad i en dansk Bog, og maaskee lært de første Begyndelsesgrunde af Skrivning. 2. Da Realskolen modtager sine Disciple fra det ottende, Kathedralskolen derimod først fra det tiende Aar, synes det hensigtsmæssigt, at inddele Skolen i 2 Klasser, hver paa 2 Aar, dog vil der i det første Aar kun klive oprettet 1 Klasse. 3. Underviisningsgjenstandene i begge Klasser ville blive, Skrivning, Regning, Dansk, Naturhistorie, Geograst og Historie. Vi have meent, at der ikke burde være Tale om flere Discipliner, fordi de ovennævnte ere de meest fattelige, dannende og interessante, idet de paa den naturligste Maade kunne knyttes til Barnets nærmeste Omgivelser og Erfaring. 4. Underviisningstimernes Antal vil blive 4 om Dagen, fra 10-12 Formiddag og 35 Eftermiddag. Med Undtagelse af Skrivning, hvortil en egen Lærer maa antages, bestride vi selv hele Underviisningen, og have deelt den mellem os paa fölgende Maade: Holmstedt: Historie og Geografi; Lassen, Regning og Naturhistorie; Rögind: Dansk, 5. Betalingen vil blive 3 3 maanedlig for hver Discipel, saaledes, at der under intet Navn opkræves Mere, hverken Indskud, eller Penge til Brænde og Lys. 6. Underviisningen vil blive mundtlig, saaledes at Disciplene ingen andre Lærebøger skulle behøve end en dansk Læsebog. Den mundtlige Meddelelse vil vistnok være den meest passende for denne Alder, idet Ord, der udsiges, maa kunne have et ganske andet Liv, end de skrevne. Der vil dernæst, naar det Fortalte skal gjengives, kunne danne sig en sikker Overbeviisning hos Læreren, om og hvorvidt han er bleven forstaaet, eftersom Disciplen, da der paa denne Maade ikke kan være Tale om en ordret Udenadlæren af uforstaaede Pensa, maa nødes til at omsætte det, han har hørt, saa godt han kan, i sine egne Ord. Endelig mene vi, at der derved vil blive sörget tilstrækkeligere, end hidtil, for at han i Fremtiden med mere Opmærksomhed lytter til Lærerens mundtlige Forklaringer, At Drengen overlades til en Bog, for Dygtigheden til at læse den med Eftertanke er udviklet hos ham ved mundtlig Underviisning, antage vi for at være en Feil ved den første Underviisning, der som oftest efterlader Spor for hele den fölgende Tid, idet den vænner til at finde en tankelös Læsning naturlig, eller i al Fald til at opfatte Tanken med langt mindre Liv, end Tilfældet vilde være, hvis han først gjennem Oret var bleven meere fortrolig med Sproget, og ved tidlig at bringes til at udtale sig over Gjenstande, han kunde fatte, var ledet til at anvende större Selvvirksomhed. Idet vi nu troe, at det vil være muligt, paa denne Maade at meddele dem, der ikke af Naturen ere aldeles uskikkede til Studering, en Modenhed og Lærelyst, som vil gjöre Underviisningen i Regl og Kathedralskolen meere frugtbringende, tillade vi os at anmode dem, der ville betroe os deres Børn, om at indmelde dem snarest muligt, for at vi kunne blive istand til at bedømme, om og til hvilken Tid Skolen kan begynde. De, som ønske en udførligere Underretning, end nærværende Plan meddeler, ville behage at henvende sig til En af Undertegnede. Aarhuus, den 3die April 1841. S. Holmstedt. C. N. Lassen. J. Rögind. Adjunkter ved Realskolen. Adjunkt ved Kathedralskolen. . Be